google/wiki40b huggingface dataset:
EM i fotball for kvinner 2013

Valg av vertsland

Sverige ble valgt som vertsland mandag den 4. oktober 2010 i konkurranse med Nederland. Også Bulgaria, Polen og Sveits viste interesse, men stilte ikke med formell søknad.

Grupper

Gruppetrekningen foregikk i Göteborg den 9. november 2012. Før trekningen hadde lagene blitt delt opp i tre grupper, Toppseedet, Gruppe 1 og Gruppe 2. Som tittelforsvarer og vertsnasjon var Tyskland og Sverige plassert i den toppseedede gruppen. Seedingen fulgte deretter UEFAs koeffisient-rangering nedover, som medførte at Frankrike ble siste lag i den toppseedede gruppen, mens England, Norge og Italia havnet i gruppe 1, altså den andre seedede gruppen.
Trekningen gikk ut på at de 12 lagene skulle fordeles i tre grupper på fire lag hver. De tre i den toppseede puljen kom i hvert sin gruppe, og ble fordelt sammen med ett seedet lag (gruppe 1) og to useedede lag (gruppe 2).

Gruppe A

Gruppe A besto av Sverige, Italia, Danmark og Finland. Kampene ble spilt i Göteborg og Halmstad.

Gruppe C

Gruppe C besto av Frankrike, England, Russland og Spania. Kampene ble spilt i Nya Parken i Norrköping og Linköping Arena i Linköping.
Evert Lundquists ateljémuseum

Beskrivelse

Den hvitpussede museumsbygningen ligger i den søndre delen av slottsparken, sydøst for Kina slott. Den er bygget i jugendarkitektur med store buede vinduer, og var opprinnelig et maskinhus som ble brukt for å forsyne Drottningholms slott med elektrisk strøm på begynnelsen av 1900-tallet. På 1950-tallet gikk man over til vekselstrøm, og huset ble stilt til disposisjon som atelier for Evert Lundquist etter initiativ fra arkitektene Ivar og Anders Tengbom. Evert Lundquist arbeidet her i årene 1953-1990. 
Daværende slottsarkitekt Ivar Tengbom fikk innredet bygningen med et loft, et lite kjøkken og en tørrdo. Opprustningen skulle bekostes av kunstneren selv. Til å begynne med arbeidet og bodde Lundquist for seg selv i atelieret før familien flyttet etter i 1958 og bosatte seg i huset ved siden av. Etter lange arbeidsøkter i atelieret reiste Lundquist gjerne inn til Stockholm for å koble av på Operakällaren eller Den gyldene freden. Men også i atelieret kunne det være selskapeligheter, slik noen tomme flasker på et brett i et hjørne vitner om. Lundquist trivdes i sitt atelier og bad gjerne venner hit, men aldri når han arbeidet.
På sine eldre dager fikk Lundquist dårlig syn og hans huskelapper med stor tekst finnes ennå bevart på konvolutter med fargetuber. Nå vises oljemalerier, kulltegninger og koldnålsraderinger av Evert Lundquist samt oljemalerier av hans hustru kunstneren Ebba Reutercrona (1911–98), dessuten akvareller av sønnen Manne og en skulptur og et oljemaleri av sønnen Hymme, som forsvant sporløst den 29. juli 1965.
Atelieret med all kunst ble donert til staten den 15. oktober 1987. I 1990 forlot Lundquist sitt atelier og flyttet med hustruen til en eldrebolig. Tre år senere åpnet museet i tråd med Lundquists uttrykkelige ønske, og atelieret er siden bevart med sin komplette innredning. Den 4. november 1994 døde Lundquist. Alt står slik han forlot det. Mange av forarbeidene til maleriene og raderingene finnes her, akkurat som mengder av malerutstyr, souvenirer, reproduksjoner, Lundquists piper og alt annet som skaper inntrykk av at kunstneren akkurat har gått ut en liten tur.
Pavel Černý

Landslaget

Pavel Černý spilte 4 landskamper for Tsjekkoslovakias herrelandslag.
Ioan Gruffudd

Biografi

Foreldrene, Peter og Gillian (f. James), er lærere. Han er eldst av tre søsken; han har en bror, Alun (2 år yngre) og en søster, Siwan (7 år yngre). 
Gruffudd startet skuespillerkarrieren som 21-åring, i den lengstlevende dramaserien i BBCs historie, den walisiske serien «Pobol y Cwm» som betyr «Folket av dalen». Han ble skrevet ut av serien da karakteren hans, Garet Wyhn, begynte å studere ved Universitetet i Oxford, men det er åpnet plass for at han kan skrives inn igjen.  
Han er utdannet ved The Royal Academy of Dramatic Art i England.  
Han spilte Oscar Wildes homofile elsker, John Gray,  i filmen Wilde, der også Orlando Bloom hadde sin første filmrolle.  
Gjennombruddet kom i  hovedrollen i TV-serien Hornblower, basert på C.S. Forresters bøker. Den første The Happy Return, kom ut i 1937. Serien finner sted under Napoleonskrigen. Horatio Hornblower må jobbe sin vei opp på rangstigen, uten den ballasten som mange andre har: Penger og tittel. Han knytter spesielt nære bånd til hans overordnede, Sir Edward Pellew (Robert Lindsay), som straks ser potensialet i unge Hornblower, og Løyntnat Arcchie Kennedy (Jamie Bamber) I filmen snakker Gruffudd gresk, latin, spansk og fransk. 
Han måtte lære seg jiddisch da han spilte den jødiske gutten Solomon i Solomon and Gaenor. 
I 2000 spilte han den mannlige hovedrollen, Kevin Sheperd, i 102 dalmatinere. Og det er den kvinnelige hovedrolleinnehaveren, Alice Evans, han senere giftet seg med, og fikk to barn med. Han har spilt i filmer/serier som Fantastic Four, 2005 (hovedrollen Reed Richard/ Mr. Fantastic), Black Hawk Down (2001) Beales, The Forsyth Saga (2002) Phillip Bosinney, King Arthur (2004) Sir Lancelot, sammen med bl.a. Clive Owen, Kiera Knightly, Mads Mikkelsen, der Gruffudd er det bærende elementet i filmen og i tillegg har fortellerstemmen. 
Han har blitt en kjent stemme i mange filmer, bl.a. American Dad, Batman, Ben10 og Family Guy. Også i videospillet Fantastic Four kan man høre hans stemme.
For tiden spiller han hovedrollen som den ukenvensjonelle, 200 år gamle,  Dr. Henry Morgan, i krim/drama/scifi serien Forever.

Trivia

Ioan har bodd i Los Angeles siden 2002 sammen med forloveden, Alice Evans som han møtte under innspillingen av 102 Dalmatinere, der han spilte Kevin og hun spilte Chloe. Han er 180 cm. Kallenavnet hans er Yo-Yo, og han foretrekker det. Skuespillerne fra King Arthur ga ham kallenavnet Sir-Lash-A-Lot, etter at de tok ham på fersk gjerning mens han krøllet øyenvippene sine i sminkevogna på settet.
Køller

Køller er en type redskaper som i dag brukes innen rytmisk gymnastikk, og som tidligere også har inngått som et apparat innen herreturn.

Historie

Trening ved å svinge køller antas å ha oppstått blant soldater i India, for å styrke kroppen. Storbritannia, som tidligere koloniserte India, adopterte denne treningsformen, og innførte disse indian clubs til Europa. Flere land tok i bruk disse, og tyske immigranter innførte dem til USA på midten av 1800-tallet. Både skolevesenet og militæret tok dette i bruk.  
Øvelsen var en del av konkurransen i turn under sommer-OL 1904 og 1932. 
Utover 1900-tallet avtok interessen for denne trenings- og konkurransemetoden, men i rytmisk gymnastikk konkurreres det fortsatt med 2 køller, ikke ulikt den opprinnelige treningsformen. Disse køllene er i dag ca. 50 cm lange, og veier 200-300 gram, atskillig lettere enn de som tidligere ble brukt. Køllene skal svinges, rulles, kastes og tas imot på ulike måter. Hodet har maks diameter på 3 cm. 
Den dag i dag finnes det treningsklubber som praktiserer denne typen trening, dvs trening ved å svinge køller av ulik tyngde i bestemte formasjoner og bevegelser for å styrke musklene.
Stronsay

Stronsay er en øy i den skotske øygruppen Orknøyene. Whitehall er hovedlandsbyen, som har et folkemuseum. Navnet fikk landsbyen etter et hus som ble bygd i 1670-årene.
Høyeste topp er Burgh Hill, med 46 meter over havet.
Det er ferge- og flyforbindelse mellom Whitehall og Kirkwall på Mainland.
Abstraksjon

Abstraksjon er et begrep for det som kun kan fattes gjennom tankene, uten direkte forbindelse med livet. Det benyttes om tenkemåter der en skiller ut enkelte elementer, for å betrakte resten. Det er en måte å komme fram til fellestrekk eller felles egenskaper og klassifiseringer, såkalte universalia, på.
I filosofi og kunst brukes abstrakt ofte om noe som ikke helt lar seg gripe, eksempelvis begrepet skjønnhet eller ånd, og som vanskelig lar seg beskrive uavhengig av noe konkret, som er det motsatte av abstrakt.
Abstrakt kunst henviser i billedkunsten ofte til nonfigurativ kunst der det legges vekt på form, farge og komposisjon, dets billedelementer og deres sammenheng, framfor at det skal etterligne eller forestille noe bestemt eller konkret.

Etymologi

Abstraksjon og abstrakt kommer fra latinske abstractus, perfektum partisipp av abstrahere, «rive, drive bort», som bygger på abs-, «av, fra» + trahere, «trekke, dra», i betydningen «det som er trukket fra den håndgripelige virkeligheten».
Til norsk er begrepet kommet fra delvis engelsk. Det er på engelsk dokumentert fra rundt 1400-tallet i betydningen «tilbaketrukket fra verden, askese». Betydningen «ide om noe som har ingen faktisk eksistens» er fra 1640-tallet.
NM i judo 1994

NM i judo 1994 ble arrangert i Trondheim 19.-20. mars.
Kongepokalene ble vunnet av Liv Bue og Alexander Aamodt.
Martin Friedrich Arendt

Runeforsker

Siden flakket han rundt i Europa, fra Nord-Norge til Italia, alltid ivrig opptatt med å undersøke og dokumentere arkeologiske monumenter. Arendt reiste stort sett til fots, og i sin lange frakk og filthatt må han ha vært litt av et syn. Fattig og ubemidlet var han, og noe av en original. Han presenterte seg gjerne som «Arendt, den lærde oldtidsgranskeren fra Altona», og forventet gratis kost og losji – som han oftest også fikk.
De som møtte ham, ble ikke sjelden fascinert av den merkelige mannen og alt han kunne fortelle. Men det er en åpenbar motsetning mellom samtidens oppfatning av ham som en litt skrullete original, og det bildet som hans etterlatte papirer etterlater. I 1805 var han for eksempel i Norge igjen, der han blant annet dokumenterte runeinnskrifter. Runetolkningene hans er ofte svært etterrettelige, og det samme er tegningene hans av gravhauger og andre monumenter. Blant annet er det hans tolkning av den yngre innskriften på Oddernessteinen i Kristiansand som i hovedsak er blitt stående. Likeledes var han én av de første som (riktig) avviste den såkalte «Runamo-innskriften» i Blekinge som et naturfenomen.
Men da Nicolay Nicolaysen og en ny generasjon av antikvarer reiste landet rundt fra 1850-årene og fremover, var det helst en annen Arendt de fikk høre gjetord om. Han skulle blant annet ha «deponert» manuskriptet sitt til et flerbindsverk om Nordens eldste historie i et steingjerde i Nordland. Et annet sted i Norge hadde han fått losji hos den lokale sognepresten, men lot ikke til å ville reise igjen. Da skulle presten ha latt ovnsrøret til oldgranskerens rom mure igjen, slik at denne bokstavelig talt ble røket ut. En nå tapt runeinnskrift på Tanberg på Ringerike skulle Arendt ha lest som «her ligger begravet 800 mand»!
Edmund Bourke

Liv og virke

Edmund Bourke var født på Saint Croix i dansk Vestindia som sønn av en plantasjeeier med irske aner. Edmund Bourke arvet en anseelig formue etter faren og spilte etter hvert en ikke ubetydelig rolle som dansk diplomat. Derimot hadde familien valgt side i tidligere kongelige intriger i Danmark-Norge, og mistet eiendom og privilegier på St. Croix. Den unge Edmund tilbragte ungdomsårene med studier i Europa, derav noen år i London og deretter København.
I 1789 ble han chargé d'affaires og 1790-92 sendemann ved det polske hoff. Han ble deretter sendt som diplomat til Kongeriket Napoli, og videre i 1797 til Stockholm og i 1801 til Madrid.
I 1814 var han kong Frederik VIs nærmeste fortrolige ved hoffet, og bisto kongen i sin base på Hindsgavl på Fyn med de siste forhandlinger utover desember 1813 og januar 1814, da Karl Johan Bernadotte hadde stoppet felttoget og inntatt dansk Holstein fra sør for å sikre seg avståelse av Norge. Bourke hjalp kongen til å forhandle med østerrikske og britiske sendebud som tilbød seg å megle overfor svenskene. Da Frederik VI den 7. januar 1814 ga de fremmede diplomatene beskjed om at han godtok fredsvilkårene med avståelse av Norge, reiste Bourke fra Fyn til det svenske felthovedkvarter i Kiel. Han fortsatte her forhandlingene i en uke på danskekongens vegne, og det ble Bourke som på vegne av Danmark-Norge,og sammen med svenskenes forhandler Gustav af Wetterstedt, signerte Kieltraktaten 14. januar.
Etter perioden som forhandler under Kielfreden var han utsending ved det engelske hoff og senere ved det franske.
Bourke var ridder av Den hvite ørns orden og innehaver av storkors av Dannebrog.
De nederlandske Antiller under Panamerikanske leker 1963

De nederlandske Antiller under Panamerikanske leker 1963. De nederlandske Antiller deltok i de fjerde Panamerikanske leker som ble arrangert i São Paulo mellom 20. april og 7. mai 1963. De kom på tolvteplass med fire sølv og to bronsemedaljer.
Storgata 10a og 12

Storgata 10a og 12 er to karakteristiske runde hjørnebygg som står i krysset der Pløens Gate, Skippergata, Storgata og Nygata møtes. Bygningene ble bygget i henholdsvis 1933 (nr. 10a) og 1934 (nr. 12). Arkitekt var Ole Sverre. Hjørnebyggene gikk og under kallenavnene «Dessverre-gårdene», «Gasmannbygningen» og «Stormbullbygningen».

Bygningene

Gårdene kjennetegnes av sitt funksjonalistiske design og sin runde form. Hver er på åtte etasjer med runde, tilbaketrukkede kobberdekte tårnhjelmer som kroner hver sin bygning . De bærende konstruksjonene er i stål innstøpt i betong. Byggene ble satt opp for arkitektens egen regning.
Bygningene står oppført på Byantikvarens gule liste som bevaringsverdige.
Stenoderus

Utseende

Middelsstore, lange og tynne, mørke trebukker. Pronotum kan være rødt.

Utbredelse

Gruppen er utbredt i Australia, Ny-Guinea og Timor.
Zorgdragerfjorden

Zorgdragerfjorden er en fjord på nordsida av Nordaustlandet på Svalbard. Den strekker seg rundt 11 kilometer sørover på Platenhalvøya. Fjorden er oppkalt etter den nederlandske hvalfangstkapteinen Cornelis Gisbertsz Zorgdrager.
Fjorden har innløp mellom Kapp Wrede i vest og Kapp Platen i øst. Vest for Kapp Wrede munner Rijpfjorden ut, mens Duvefjorden munner uter øst for Kapp Platen.
Vatland

Vatland er en plass i Sokndal kommune i Rogaland fylke. Stedet ligger to km fra Berglyd på den ene siden, og to km fra Nesvåg på den andre andre. Der finner en Vatlandstjødna.
Friidrett under Sommer-OL 2012 – 4 × 400 meter stafett kvinner

Kvalifisering

Kvalifiseirngsregel: de første 3 i hvert heat (Q) pluss de deretter 2 raskeste tidene kvalifiserer seg til finalen.
Liège–Bastogne–Liège 2009

Liège–Bastogne–Liège 2009 var den 95. utgaven av Liège–Bastogne–Liège. Rittet ble arrangert 26. april 2009.
Det deltok 25 lag i rittet; alle ProTour-lagene med unntak av Fuji-Servetto, samt de profesjonelle kontinentallagene Agritubel, Barloworld, Cervélo TestTeam, Landbouwkrediet-Colnago, Serramenti PVC Diquigiovanni, Skil-Shimano, Topsport Vlaanderen-Mercator og Vacansoleil.
Stortingets utdannings- og forskningskomité

Stortingets utdannings- og forskningskomité er en fagkomité på Stortinget. Den behandler saker relatert til utdanning, barnehager og forskning.
Camp Anthon

Camp Anthon er ei norsk fangsthytte nær utløpet av Griegbekken på den lave Isfjordflya, nøyaktig 7 km rett sør for Kapp Linné helt vest i Nordenskiöld Land på Spitsbergen, Svalbard. Den ligger rett ut vest for Griegdalen som er en del av Linnéfjella.
Camp Anthon av reist av Bror Arondsen for den norske gruveingeniøren Arthur Savel Lewin, antakelig omkring første verdenskrig. Huset ble bygget som jakthytte og satt i stand av Peder Pedersen og Ole Mortensen. Det forfalt siden, og ble i 1933 overtatt av den norske stat.
Chalcophorella

Utseende

Middelsstore (millimeter), avlange, svarte praktbiller, kan ha mønster av lyse skjell.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Midtøsten og i Sørøst-Europa.
E.B. Harris gasskraftverk

E. B. Haris gasskraftverk  er et gasskraftverk i delstaten Alabama i USA. Det har en installert produksjonskapasitet på 1304 MW, og er delstatens største rene gasskraftverk.
Stuping under Sentralamerikanske og karibiske leker 1966

Stuping under Sentralamerikanske og karibiske leker 1966. Stuping var en av flere sporter i de tiende sentralamerikanske og karibiske leker som ble arrangert i San Juan på Puerto Rico i perioden 11. til 25. juli 1966. Det var tiende gangen som stuping var med i de sentralamerikanske og karibiske leker. Det var fire øvelser, 3 meter sviktstup og ti meter tårnstup for både menn og kvinner. Mexico ble beste nasjon, de vant alle fire gullmedaljene.
Daihatsu

I Norge

Importør i Norge var Nordisk Bilimport AS, et selskap i Bertel O. Steen-konsernet. Alle Daihatsu-modeller ble levert med firehjulstrekk i Norge.
Bud & Hilsen

Bud & Hilsen var navnet på Sjømannskirkens organisasjonsblad. Det kom ut første gang i november 1865. I januar 2015 kom bladet ut i ny drakt og med nytt navn: HJEM.
Målgruppen er nordmenn i utlandet, og distribueres til samtlige sjømannskirker, ambassader og øvrige utenriksstasjoner, samt til abonnenter, institusjoner og samarbeidspartnere i Norge. Magasinet har tidligere blitt kåret til et av Norges beste bedrifts- og organisasjonsblader av Kommunikasjonsforeningen/PIN. 
Redaktør er Inge Mørland.
Gao (Yibin)

Gao (kinesisk: 高县; pinyin: Gāo Xiàn) er et fylke i byprefekturet Yibin i provinsen Sichuan i Folkerepublikken Kina.
Befolkningen var på 500 324 innbyggere i 1999.
Vaaldemningen

Vaaldemningen er en stor demning på elva Vaal i det østre Sør-Afrika 56 km sør for millionbyen Johannesburg, på grensen mellom delstatene Gauteng og Free State. Hensikten er flomvern og vanntilførsel. Damanlegget ble påbegynt under Depresjonen og stod ferdig i 1938. Dette er hovedmagasinet i Vaal-elva, men Bloemhofdemningen lengre nede er også svært viktig for vannforsyningen.
Anlegget kan få overført vann fra Sterkfontein-demningen via rørkanaler, og på den måten avta vannmasser fra Drakensberg vannkraftverk og øke vannføringen i Vaal. Vaal-demningen opplevde sterke flommer både i 1996 og 2010.
Demningen er en 60 meter høy gravitasjonsdam i betong, og demmer opp landets nest største reservoar på 320 km². Normalt volum av de oppdemmede vannmassene er 2.536 mill m³, dvs 2,54 km³, som er tredje størst i landet. Det kan for kortere tidsrom lagres ytterligere 663 mill m³ ved ekstreme behov, slik at totalvolumet kan nå opp i 3,2 km³.
Porsgrunds Søforsikringsselskab

Porsgrund Søforsikringsselskab var et norsk sjøforsikringsselskap som ble stiftet av amtmann H.J.C. Aall og Hans Eleonardus Møller 16. mars 1853 i Porsgrunn. Selskapet ble etablert med en kapital med 60.000 spesidaler fordelt på 600 aksjer. Selskapet forsikret i tillegg til skip også last og frakt.
Selskapet møtte økonomiske utfordringer på 1890-tallet og tapte blant annet stort på et felles skandinavisk forsikringsselskap basert i London, The United Marine Insurance Companies of Scandinavia.

Avvikling

Selskapet fikk likviditetsproblemer i 1894 og i 1895 vedtok generalforsamling at boet skulle leveres til skifteretten. Boet etter selskapet ble avsluttet først i 1903.

Arkivet

Arkivmateriale etter Porsgrund Søforsikringsselskab befinner seg på KUBEN i Arendal og omfatter journaler, korrespondanse, havaripapirer, forsikringsprotokoller og regnskap.
Valdir Benedito

Landslaget

Valdir Benedito spilte 3 landskamper for Brasils herrelandslag. Han ble tatt ut i Brasils tropp til Copa América 1991.
France 2

Historie

France 2 startet prøvesendinger i januar 1964 og regulære sendinger i april samme år, da under navnet RTF Télévision 2. Kanalen var andrekanalen til den daværende franske statlige kringkasteren Radiodiffusion-télévision française (RTF), senere ORTF. Senere samme år ble kanalen omdøpt til La Deuxième Chaîne (den andre kanalen). Regulære fargesendinger startet 1. oktober 1967, som den første tv-kanalen i Frankrike. Kanalen kringkastet med SECAM-systemet. 
I 1974 ble det franske kringkastingsselskapet ORTF delt opp i syv ulike organisasjoner – blant annet tre fjernsynsselskaper: TF1, Antenne 2 og FR3 – dag kjent som France 3. Dagens France 2 er den direkte etterkommeren til Antenne 2. I 1981 ble kringkastingsmonopolet til de tre kanalene hevet, og en rekke privateide kanaler, blant andre Canal+, etablerte seg i det franske tv-markedet. Mens fisjonen av ORTF var ment å stimulere til økt variasjon og konkurranse mellom TF1 og Antenne 2, skjedde det motsatte. For å nå flest mulig seere og holde på annonsørene i den økte konkurransen, valgte både TF1 og France 2 å satse på brede underholdningsshow, amerikanske tv-serier og såkalt lettere programmer.

Omstruktureringer etter 1989

I 1987 ble TF1 privatisert, og de franske statseide kanalene som Antenne 2, ble hardt presset. De statlige kanalene mistet 30 prosent av sin markedsandel mellom 1987 og 1989. I et forsøk på å redde de statlige kanalene, ble Antenne 2 og FR3 slått sammen i ett felles selskap: France Télévisions. I 1992 ble kanalene omdøpt til henholdsvis France 2 og France 3.
De to kanalene økte sine markedsandeler til 41 prosent i 1995, og France 2 var sterkt avhengig av reklame- og sponsorinntekter. Særlig var konkurransen med den tidligere søsterkanalen TF1 sterk, og begge kanalene sendte store underholdnings- og nyhetsprogrammer samtidig. 
France 2 og de andre statlige kanalene har vært finansiert gjennom en kringkastingsavgift og reklame. Fra 2010 har tv-reklamen på kanalen gradvis blitt utfaset, først på kveldstid og siden på dagtid.
7. april 2008 gikk France 2 over til bredskjermformat (16:9), og en HD-utgave av kanalen (France 2 HD) ble lansert 1. juli 2008. I dag er France 2 Frankrikes nest største tv-kanal, med en markedsandel på 13 prosent i 2017. Hovedkonkurrenten TF1 er størst med 20 prosent.
Per Schreiner (embetsmann)

Familie

Han var sønn til Fredrik Elster Schreiner (1905–88) og Signy Rønneberg (1903–83). Farfar og farmor var anatomekteparet Alette Schreiner (1873–1951) og Kristian Schreiner (1874–1957). Per giftet seg i 1955 med Berit Nilsen (født 1931), og de bodde siden 1963 i Villa Schreiner, tegnet av Sverre Fehn og i 2011 fredet av Riksantikvaren.
Stortingsvalget 1885

Valgordning

I hvert prestegjeld hadde sognepresten ansvar for å holde valgting som utpekte valgmenn. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 75 stortingsrepresentanter. Kjøpstedenes valgmannsting utpekte én, to eller fire av 39 stortingsrepresentanter.
Menn over 25 år med eiendom eller inntekt av en viss størrelse var kvalifisert for stemmerett. For å være stemmeberettiget måtte de i tillegg avlegge ed til grunnloven ved innføring i manntall. Dette var det første valget med inntekt som stemmerettskriterium. Inntektskravet var 800 kr årlig i kjøpstedene, 500 kr årlig i landdistriktene. Ved tidligere stortingsvalg var det bare eiendomsbesittere som kunne stemme. Allmenn stemmerett for menn ble innført i 1898. Kvinner hadde ikke stemmerett. 182 408 menn var stemmerettskvalifisert, 122 952 hadde stemmerett. Av disse stemte 92 308.
Valgtingene ble holdt i perioden 3. juni 1885 til 12. november 1885. 419 valgting i landdistriktene utpekte totalt 1 206 valgmenn. 39 valgting i byene utpekte totalt 494 valgmenn. Valgmannstingene ble holdt i perioden 2. juli 1885 til 2. desember 1885. Valgene i Jarlsberg og Laurvik amt og i Kristiansund ble forkastet, og nye stortingsvalg holdt der hhv. 21. februar 1886 og 12. mars 1886. Det 35. ordentlige storting ble konstituert 1. februar 1886.

Politikk

Johan Sverdrups regjering, som var blitt utnevnt året før, og det første utslag av parlamentarisme i Norge, fortsatte etter valget.
Ludwig Curtius

Liv

Ludwig Curtius studerte etter gymnasiet filosofi, jus og sosialøkonomi i München og Berlin, før han lot seg begeistre til å studere klassisk arkeologi under Adolf Furtwängler. I 1899 ble han privatlærer for dennes sønn, den senere dirigenten Wilhelm Furtwängler.
Fra 1904 til 1907 deltok Curtius i tyske utgravninger i Aegina og Boghazköj i Tyrkia. Etter hans habilisasjon i 1907 ble han professor i klassisk arkeologi ved universitetene i Erlangen, Freiburg im Breisgau og tilslutt det prestisjetunge Heidelberg.
I 1928 ble han vitenskapelig direktør for Det tyske rikes arkeologiske institutt i Rom. Han ble pensjonert i 1937.